CELEX: 62015CN0207
Language: mt
Date: 2015-05-04 00:00:00
Title: Kawża C-207/15 P: Appell ippreżentat fl-4 ta’ Mejju 2015 minn Nissan Jidosha KK mis-sentenza mogħtija mill-Qorti Ġenerali (It-Tielet Awla) fl-4 ta’ Marzu 2015 fil-Kawża T-572/12 – Nissan Jidosha KK vs L-Uffiċċju għall-Armonizzazzjoni fis-Suq Intern (Trade marks u Disinni)

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/3
            
         Appell ippreżentat fl-4 ta’ Mejju 2015 minn Nissan Jidosha KK mis-sentenza mogħtija mill-Qorti Ġenerali (It-Tielet Awla) fl-4 ta’ Marzu 2015 fil-Kawża T-572/12 – Nissan Jidosha KK vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-207/15 P)
   (2015/C 262/04)
   Lingwa tal-kawża: l-Ingliż
   
      Partijiet
   
   
      Appellanti: Nissan Jidosha KK (rappreżentanti: B. Brandreth, D. Cañadas Arcas, avukati)
   
      Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   
               —
            
            
               tannulla s-sentenza mogħtija mill-Qorti Ġenerali fl-4 ta’ Marzu 2015 fil-Kawża T-572/12;
            
         
               —
            
            
               tannulla d-deċiżjoni mogħtija mill-Ewwel Bord tal-Appell tal-UASI fis-6 ta’ Settembru 2012 fil-Kawża R 2469/2011-1;
            
         
               —
            
            
               tikkundanna lill-UASI għall-ispejjeż tar-rikorrenti fl-appell.
            
         
      Aggravji u argumenti prinċipali
   
   Ir-rikorrenti fl-appell issostni li l-Qorti Ġenerali wettqet żball ta’ liġi fl-interpretazzjoni tagħha tal-Artikolu 47 tar-Regolament (KE) Nru 207/2009 (1). Hija b’mod partikolari osservat bi żball li l-Artikolu 47 ma jawtorizzax it-talbiet għal tiġdid suċċessiv. Minbarra l-interpretazzjoni żbaljata tagħha tal-Artikolu 47 tar-Regolament Nru 207/2009, il-Qorti Ġenerali wettqet żball ta’ liġi fil-kuntest tal-interpretazzjoni tagħha tal-Artikolu 48 tar-Regolament Nru 207/2009 meta qieset li din id-dispożizzjoni kienet tirrigwarda biss is-sinjal tat-trade mark Komunitarja.
   
               a)
            
            
               L-interpretazzjoni tal-Qorti Ġenerali tal-Artikolu 47(3) tinkludi kontradizzjonijiet interni.
            
         
               b)
            
            
               L-interpretazzjoni tal-Qorti Ġenerali tal-Artikolu 47(3) timplika rinunzja de facto ta’ parti mit-trade mark skont kundizzjonijiet li jmorru kontra dawk previsti fl-Artikolu 50 tar-Regolament Nruo207/2009.
            
         
               c)
            
            
               Ir-rekwiżit ta’ ċertezza legali invokat mill-Qorti Ġenerali huwa msemmi biss għal raġunijiet ta’ miżuri meħuda mill-UASI. Dan ir-rekwiżit ma jirriżultax mill-interpretazzjoni tal-Qorti Ġenerali tal-Artikolu 47(3) u ċ-ċertezza legali hija wkoll iggarantita mill-interpretazzjoni proposta mill-appellanti. F’dan il-każ, l-UASI aġixxiet fuq il-premessa li t-trade mark kienet ġiet irrinunzjata, fatt li ġie kklassifikat bħala żball ta’ liġi mill-Qorti Ġenerali.
            
         
               d)
            
            
               L-interpretazzjoni tal-Artikolu 47(3) proposta mir-rikorrenti, ma hijiex prekluża mill-formulazzjoni ta’ dan l-artikolu.
            
         
               e)
            
            
               Il-Qorti Ġenerali wettqet żball ta’ liġi fil-kuntest tal-interpretazzjoni tagħha tal-Artikolu 48 meta qieset li din id-dispożizzjoni kienet tirrigwarda biss is-sinjal tat-trade mark Komunitarja.
            
         
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).